CELEX: 32021R0073
Language: hu
Date: 2021-01-26 00:00:00
Title: A Bizottság (EU) 2021/73 végrehajtási rendelete (2021. január 26.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU európai parlamenti és tanácsi rendelet alkalmazási szabályainak megállapításáról szóló 808/2014/EU végrehajtási rendelet módosításáról

2021.1.27.   
               
               
                  HU
               
               
                  Az Európai Unió Hivatalos Lapja
               
               
                  L 27/9
               
            
         A BIZOTTSÁG (EU) 2021/73 VÉGREHAJTÁSI RENDELETE
         (2021. január 26.)
         az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU európai parlamenti és tanácsi rendelet alkalmazási szabályainak megállapításáról szóló 808/2014/EU végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről szóló, 2013. december 17-i 1305/2013/EU európai parlamenti és tanácsi rendeletre (1) és különösen annak 8. cikke (3) bekezdésére, 12. cikkére és 75. cikke (5) bekezdésére,
         mivel:
         
                     (1)
                  
                  
                     A 808/2014/EU bizottsági végrehajtási rendelet (2) megállapítja az 1305/2013/EU rendelet alkalmazására vonatkozó szabályokat. Az (EU) 2020/2220 európai parlamenti és tanácsi rendelet (3) módosította az 1305/2013/EU rendeletet, és 2022. december 31-ig meghosszabbította az Európai Mezőgazdasági Vidékfejlesztési Alapból (EMVA) támogatott vidékfejlesztési programok időtartamát, valamint lehetővé tette a tagállamok számára, hogy meghosszabbított programjaikat a 2021-re és 2022-re vonatkozó megfelelő költségvetési előirányzatokból finanszírozzák. Emellett az (EU) 2020/2220 rendelet az (EU) 2020/2094 tanácsi rendelettel (4) létrehozott Európai Uniós Helyreállítási Eszközből (a továbbiakban: EURI) a 2021. és 2022. évi meghosszabbított programok keretében kiegészítő forrásokat bocsátott rendelkezésre az 1305/2013/EU rendelet szerinti intézkedések finanszírozására a Covid19-válság hatásának, valamint az uniós mezőgazdasági ágazatot és a vidéki térségeket érintő következményeinek kezelése érdekében. Ezért az 1305/2013/EU rendelet végrehajtására vonatkozó szabályokat módosítani kell.
                  
               
                     (2)
                  
                  
                     A 808/2014/EU végrehajtási rendelet 4. cikkének (2) bekezdése meghatározza a vidékfejlesztési programok azon módosításainak maximális számát, amelyeket a tagállamok benyújthatnak a Bizottságnak. Annak érdekében, hogy a tagállamok rugalmasabban használhassák fel a 2021. és 2022. évi költségvetési előirányzatukat a meghosszabbított programokban és integrálhassák az EURI keretében biztosított kiegészítő forrásokat, növelni kell a szóban forgó cikkben említett módosítások maximális számát, és el kell halasztani a legutóbbi programmódosításokra vonatkozó kérelmek benyújtási határidejét. Egyértelművé kell tenni továbbá, hogy a módosítások maximális száma nem alkalmazandó a vidékfejlesztési programok módosítására irányuló kérelmekre abban az esetben, ha az (EU) 2020/2220 rendelet hatálybalépését követően a módosításokra a vidékfejlesztési programok időtartamának meghosszabbítása és az EURI keretében biztosított kiegészítő források integrálása érdekében van szükség.
                  
               
                     (3)
                  
                  
                     Az (EU) 2020/2220 rendelet előírja, hogy a meghosszabbított vidékfejlesztési programok esetében 2025-re vonatkozóan kell meghatározni az eredményességmérési kerettel összefüggésben megállapított célokat. Ezért pontosítani kell, hogy az eredményességmérési keret szerinti mutatók által meghatározott célok a 2025. december 31-ig tervezett eredményekre vonatkoznak. Továbbá az (EU) 2020/2220 rendelet az EURI keretében biztosított kiegészítő források tekintetében kizárja az eredményességmérési keret alkalmazását. Ezért az EURI kiegészítő forrásaiból finanszírozott eredményeket ki kell zárni az eredményességmérési keret céljaiból.
                  
               
                     (4)
                  
                  
                     Az (EU) 2020/2220 rendelet előírja, hogy az EURI keretében biztosított kiegészítő forrásokat az uniós vidékfejlesztési támogatástól elkülönítve kell programozni és monitorozni, főszabályként az 1305/2013/EU rendeletben foglalt szabályok alkalmazása mellett. Ezért amennyiben a műveleteket az EURI kiegészítő forrásaiból finanszírozzák, a vonatkozó intézkedéseknek a vidékfejlesztési programokban és a nemzeti keretprogramokban szereplő ismertetésén belül külön leírásra van szükség. Az EURI kiegészítő forrásait a vidékfejlesztési programok, a nemzeti keretek és a nemzeti vidékfejlesztési hálózatok finanszírozási terveiben is külön kell feltüntetni.
                  
               
                     (5)
                  
                  
                     Ezenkívül a kiválasztott intézkedésekre vonatkozó mutatókat tartalmazó tervben külön fel kell tüntetni a várt eredmények és a tervezett közkiadások teljes összegének az EURI kiegészítő forrásaiból finanszírozott részösszegeit. Az éves végrehajtási jelentésekben intézkedésenként és kiemelt területenként fel kell tüntetni a kötelezettségvállalások azon részét, amelyet az EURI kiegészítő forrásaiból finanszíroznak.
                  
               
                     (6)
                  
                  
                     Az 1305/2013/EU rendelet 8. cikke (1) bekezdése h) pontjának ii. alpontja előírja, hogy amennyiben egy tagállam a veszteségek tekintetében 30 %-nál alacsonyabb alsó küszöbértéket alkalmaz, a finanszírozási terv tartalmazzon egy olyan táblázatot, amely minden egyes intézkedés, a meghatározott mértékű EMVA-hozzájárulással támogatott minden művelettípus, valamint az említett rendelet 37. cikkének (1) bekezdésében, 38. cikkének (3) bekezdésében, 39. cikkének (1) bekezdésében és 39a. cikkében említett művelettípus, továbbá a technikai segítségnyújtás esetében feltünteti a teljes tervezett uniós hozzájárulást és az EMVA-ból származó hozzájárulás alkalmazandó mértékét. Mivel az EURI kiegészítő forrásaiból származó hozzájárulásra ugyanezen szabályok vonatkoznak, a finanszírozási tervben adott esetben minden egyes intézkedés és művelettípus esetében fel kell tüntetni a tervezett EURI-hozzájárulást és az EURI-hozzájárulás mértékét.
                  
               
                     (7)
                  
                  
                     Az (EU) 2020/2220 rendelet módosította az 1305/2013/EU rendelet 38. és 39. cikkét a veszteségek azon alsó küszöbértéke tekintetében, amelyet a tagállamok vidékfejlesztési programjaikban meghatározhatnak, és amely alapján a mezőgazdasági termelők a kedvezőtlen éghajlati jelenségek, állat- és növénybetegségek, kártevőfertőzések és környezeti események esetére létrehozott kölcsönös kockázatkezelési alapok keretében, valamint a valamennyi ágazatba tartozó mezőgazdasági termelők számára biztosított jövedelemstabilizáló eszköz keretében kompenzációban részesülhetnek. Következésképpen és a WTO jelentéstételi céljaira külön kell tervezni és jelenteni az 1305/2013/EU rendelet 36. cikkében említett valamennyi kockázatkezelési eszköz kiadásait, amennyiben a veszteség alsó küszöbértéke nem éri el a 30 %-ot. A mutatókat tartalmazó tervben pontosan meg kell határozni ezeket az új programozási és tervezési követelményeket.
                  
               
                     (8)
                  
                  
                     A 808/2014/EU végrehajtási rendeletet ezért ennek megfelelően módosítani kell.
                  
               
                     (9)
                  
                  
                     Tekintettel a Covid19-válsággal kapcsolatos helyzet sürgősségére, e rendeletnek az Európai Unió Hivatalos Lapjában való kihirdetését követő napon hatályba kell lépnie.
                  
               
                     (10)
                  
                  
                     Az e rendeletben előírt intézkedések összhangban vannak a Vidékfejlesztési Bizottság véleményével,
                  
               ELFOGADTA EZT A RENDELETET:
         
            1. cikk
            A 808/2014/EU végrehajtási rendelet a következőképpen módosul:
            
                        1.
                     
                     
                        A 4. cikk a következőképpen módosul:
                        
                                    a)
                                 
                                 
                                    az (1) bekezdés e) pontját el kell hagyni;
                                 
                              
                                    b)
                                 
                                 
                                    a (2) bekezdés a következőképpen módosul:
                                    
                                                i.
                                             
                                             
                                                az első albekezdés helyébe a következő szöveg lép:
                                                „Az 1305/2013/EU rendelet 11. cikke a) pontjának i. alpontja szerinti programmódosítás a programozási időszak során legfeljebb négyszer javasolható.”;
                                             
                                          
                                                ii.
                                             
                                             
                                                a második albekezdés helyébe a következő szöveg lép:
                                                „Az összes többi módosítástípus tekintetében együttesen érvényes, hogy:
                                                
                                                            a)
                                                         
                                                         
                                                            egyszeri módosítási javaslat nyújtható be naptári évenként és programonként, kivéve 2025-ben, amikor több javaslat is előterjeszthető azon módosítások tekintetében, amelyek kizárólag a finanszírozási terv kiigazítását érintik, ideértve a mutatókat tartalmazó terv ebből következő bármely változását is;
                                                         
                                                      
                                                            b)
                                                         
                                                         
                                                            a programozási időszak során négy további módosítási javaslat nyújtható be programonként.”;
                                                         
                                                      
                                          
                                                iii.
                                             
                                             
                                                a harmadik albekezdés b) pontja helyébe a következő szöveg lép:
                                                
                                                            „b)
                                                         
                                                         
                                                            ha az uniós jogi keret változása miatt – ideértve a vidékfejlesztési programok időtartamának meghosszabbításával kapcsolatos változást vagy az Unió mezőgazdasági ágazata és vidéki térségei helyreállításához szükséges kiegészítő forrásoknak az (EU) 2020/2220 európai parlamenti és tanácsi rendelet (*1) szerinti rendelkezésre állásával kapcsolatos változást is – módosításra van szükség;
                                                         
                                                      
                                                   (*1)  Az Európai Parlament és a Tanács (EU) 2020/2220 rendelete (2020. december 23.) az Európai Mezőgazdasági Vidékfejlesztési Alapból (EMVA) és az Európai Mezőgazdasági Garanciaalapból (EMGA) 2021-ben és 2022-ben nyújtandó támogatásokra vonatkozó egyes átmeneti rendelkezések megállapításáról és az 1305/2013/EU, az 1306/2013/EU és az 1307/2013/EU rendeletnek a források és a 2021-ben és 2022-ben való alkalmazás tekintetében, valamint az 1308/2013/EU rendeletnek a források és az ilyen támogatások 2021-re és 2022-re vonatkozó elosztása tekintetében történő módosításáról (HL L 437., 2020.12.28., 1. o.).”;"
                        
                                             
                                          
                              
                                    c)
                                 
                                 
                                    a (3) bekezdés helyébe a következő szöveg lép:
                                    
                                       „(3)   A tagállamok az 1305/2013/EU rendelet 11. cikke a) pontjának iii. alpontjában említett típusú legutóbbi programmódosításukat 2022. szeptember 30-ig benyújtják a Bizottságnak.
                                       A más típusú programmódosításokat 2025. szeptember 30-ig kell benyújtani a Bizottságnak.”
                                    
                                 
                              
                  
                        2.
                     
                     
                        Az I. melléklet e rendelet I. mellékletének megfelelően módosul.
                     
                  
                        3.
                     
                     
                        A VII. melléklet e rendelet II. mellékletének megfelelően módosul.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. január 26-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  Az Európai Parlament és a Tanács 1305/2013/EU rendelete (2013. december 17.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487. o.).
         
            (2)  A Bizottság 808/2014/EU végrehajtási rendelete (2014. július 17.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU európai parlamenti és tanácsi rendelet alkalmazási szabályainak megállapításáról (HL L 227., 2014.7.31., 18. o.).
         
            (3)  Az Európai Parlament és a Tanács (EU) 2020/2220 rendelete (2020. december 23.) az Európai Mezőgazdasági Vidékfejlesztési Alapból (EMVA) és az Európai Mezőgazdasági Garanciaalapból (EMGA) 2021-ben és 2022-ben nyújtandó támogatásokra vonatkozó egyes átmeneti rendelkezések megállapításáról és az 1305/2013/EU, az 1306/2013/EU és az 1307/2013/EU rendeletnek a források és a 2021-ben és 2022-ben való alkalmazás tekintetében, valamint az 1308/2013/EU rendeletnek a források és az ilyen támogatások 2021-re és 2022-re vonatkozó elosztása tekintetében történő módosításáról (HL L 437., 2020.12.28., 1. o.).
         
            (4)  A Tanács (EU) 2020/2094 rendelete (2020. december 14.) a Covid19-válság utáni helyreállítás támogatására szolgáló Európai Uniós Helyreállítási Eszköz létrehozásáról (HL L 433I., 2020.12.22., 23. o.).
      
      
         
            I. MELLÉKLET
            A 808/2014/EU végrehajtási rendelet I. melléklete a következőképpen módosul:
            
                        1.
                     
                     
                        Az I. rész a következőképpen módosul:
                        
                                    a)
                                 
                                 
                                    a 7. b) pont i. alpontja helyébe a következő szöveg lép:
                                    
                                                „i.
                                             
                                             
                                                a 2025-ig elérendő célok. A célok meghatározásakor figyelmen kívül kell hagyni a 12. pontban említett kiegészítő nemzeti finanszírozást, a 13. pontban említett, kiegészítő nemzeti finanszírozás formájában nyújtott állami támogatást, valamint az 1305/2013/EU rendelet 58a. cikkében említett kiegészítő forrásokat.”;
                                             
                                          
                              
                                    b)
                                 
                                 
                                    a 8. (2) c) pont helyébe a következő szöveg lép:
                                    
                                                „c)
                                             
                                             
                                                az intézkedés alkalmazási köre, a támogatás szintje, a támogatható kedvezményezettek, valamint adott esetben a támogatás összegének vagy mértékének kiszámításához használt módszer, szükség esetén alintézkedések és/vagy művelettípusok szerinti bontásban. Az egyes művelettípusok esetében az elszámolható költségek, a támogathatósági feltételek, az alkalmazandó összegek és támogatási mértékek, valamint a kritériumok megállapítására irányadó elvek. Ha az 1303/2013/EU rendelet 38. cikke (4) bekezdése első albekezdésének a) és b) pontja alapján végrehajtott pénzügyi eszköz részesül támogatásban, a pénzügyi eszköz típusának leírása, a végső kedvezményezettek általános kategóriái, az elszámolható költségek általános kategóriái és a maximális támogatási mérték. Az 1305/2013/EU rendelet 58a. cikkében említett kiegészítő forrásokból finanszírozott intézkedésekről vagy intézkedésrészekről külön leírást kell készíteni.”;
                                             
                                          
                              
                                    c)
                                 
                                 
                                    a 10. pont a következőképpen módosul:
                                    
                                                i.
                                             
                                             
                                                a cím helyébe a következő szöveg lép:
                                                „Finanszírozási terv, amely külön strukturált táblázatokat tartalmaz az a)–d) pontokhoz, külön feltüntetve az Európai Uniós Helyreállítási Eszköz esetében az e) pontban említett információkat:”;
                                             
                                          
                                                ii.
                                             
                                             
                                                a c) pont v. alpontja helyébe a következő szöveg lép:
                                                
                                                            „v.
                                                         
                                                         
                                                            az 1305/2013/EU rendelet 38. és 39. cikkének megfelelően végrehajtott műveletek esetében, amennyiben a tagállam úgy dönt, hogy a veszteségek alsó küszöbértékét 20 és 30 % között állapítja meg, valamint az 1305/2013/EU rendelet 37. cikke (1) bekezdésének és 39a. cikkének megfelelően végrehajtott műveletek esetében az alkalmazandó EMVA-hozzájárulás és a hozzájárulás indikatív mértéke.”;
                                                         
                                                      
                                          
                                                iii.
                                             
                                             
                                                a szöveg a következő e) ponttal egészül ki:
                                                
                                                            „e)
                                                         
                                                         
                                                            az 1305/2013/EU rendelet 58a. cikkében említett kiegészítő források esetében:
                                                            
                                                                        i.
                                                                     
                                                                     
                                                                        az éves hozzájárulás;
                                                                     
                                                                  
                                                                        ii.
                                                                     
                                                                     
                                                                        a hozzájárulásnak a támogatott intézkedésekre alkalmazandó mértéke;
                                                                     
                                                                  
                                                                        iii.
                                                                     
                                                                     
                                                                        az intézkedések és a kiemelt területek szerinti bontás;
                                                                     
                                                                  
                                                                        iv.
                                                                     
                                                                     
                                                                        a technikai segítségnyújtáshoz való hozzájárulás;
                                                                     
                                                                  
                                                                        v.
                                                                     
                                                                     
                                                                        amennyiben egy intézkedést vagy művelettípust az 1303/2013/EU rendelet 38. cikke (1) bekezdésének b) és c) pontjában említett pénzügyi eszközök hozzájárulásával hajtanak végre, a táblázatban külön fel kell tüntetni a pénzügyi eszközökhöz tartozó hozzájárulási mértékeket, valamint az adott pénzügyi eszközhöz nyújtandó tervezett hozzájárulásnak megfelelő, az Európai Uniós Helyreállítási Eszközből származó indikatív támogatást;
                                                                     
                                                                  
                                                                        vi.
                                                                     
                                                                     
                                                                        az 1305/2013/EU rendelet 38. és 39. cikkének megfelelően végrehajtott műveletek esetében, amennyiben a tagállam úgy dönt, hogy a veszteségek alsó küszöbértékét 20 és 30 % között állapítja meg, valamint az 1305/2013/EU rendelet 37. cikke (1) bekezdésének és 39a. cikkének megfelelően végrehajtott műveletek esetében az alkalmazandó, az Európai Uniós Helyreállítási Eszközből származó hozzájárulás és a hozzájárulás indikatív mértéke.”;
                                                                     
                                                                  
                                                      
                                          
                              
                                    d)
                                 
                                 
                                    a 11. pont a következőképpen módosul:
                                    
                                                i.
                                             
                                             
                                                az a) pont helyébe a következő szöveg lép:
                                                
                                                            „a)
                                                         
                                                         
                                                            számszerűsített célok kiemelt területek szerint, megadva a kiemelt területhez kiválasztott intézkedések várt eredményeit és az azokra fordítandó, tervezett közkiadások teljes összegét, ideértve e várt eredmények és a tervezett kiadások teljes összegének az 1305/2013/EU rendelet 58a. cikkében említett kiegészítő forrásokból finanszírozott részösszegeit;”
                                                         
                                                      
                                          
                                                ii.
                                             
                                             
                                                a szöveg a következő d) ponttal egészül ki:
                                                
                                                            „d)
                                                         
                                                         
                                                            az 1305/2013/EU rendelet 36. cikke szerinti támogatáshoz kapcsolódó tervezett közkiadások teljes összege, amennyiben a veszteség alsó küszöbértéke nem éri el a 30 %-ot.”
                                                         
                                                      
                                          
                              
                  
                        2.
                     
                     
                        A 2. rész a következőképpen módosul:
                        
                                    a)
                                 
                                 
                                    a 4. pont helyébe a következő szöveg lép:
                                    
                                                „4.
                                             
                                             
                                                A tagállam számára az 1305/2013/EU rendelet 58a. cikkében említett kiegészítő forrásokon kívül biztosított teljes EMVA-hozzájárulást a teljes programozási időszak vonatkozásában régiónkénti és évenkénti bontásban összefoglaló táblázat, külön feltüntetve az említett kiegészítő forrásokból a tagállam részére 2021-ben és 2022-ben nyújtott hozzájárulást”;
                                             
                                          
                              
                                    b)
                                 
                                 
                                    az 5. (2) c) pont helyébe a következő szöveg lép:
                                    
                                                „c)
                                             
                                             
                                                az intézkedés alkalmazási köre, a támogatás szintje, a támogatható kedvezményezettek, valamint adott esetben a támogatás összegének vagy mértékének kiszámításához használt módszer, szükség esetén alintézkedések és/vagy művelettípusok szerinti bontásban. Az egyes művelettípusok esetében az elszámolható költségek, a támogathatósági feltételek, az alkalmazandó összegek és támogatási mértékek, valamint a kritériumok megállapítására irányadó elvek. Ha az 1303/2013/EU rendelet 38. cikke (4) bekezdése első albekezdésének a) és b) pontja alapján végrehajtott pénzügyi eszköz részesül támogatásban, a pénzügyi eszköz típusának leírása, a végső kedvezményezettek általános kategóriái, az elszámolható költségek általános kategóriái és a maximális támogatási mérték. Az 1305/2013/EU rendelet 58a. cikkében említett kiegészítő forrásokból finanszírozott intézkedésekről vagy intézkedésrészekről külön leírást kell készíteni.”
                                             
                                          
                              
                  
                        3.
                     
                     
                        A 3. részben az 5. pont helyébe a következő szöveg lép:
                        
                                    „5.
                                 
                                 
                                    Finanszírozási terv, amely a következőket tartalmazza:
                                    
                                                a)
                                             
                                             
                                                az EMVA éves hozzájárulása az 1305/2013/EU rendelet 58a. cikkében említett kiegészítő források nélkül;
                                             
                                          
                                                b)
                                             
                                             
                                                a teljes uniós hozzájárulás és az EMVA-hozzájárulás mértéke;
                                             
                                          
                                                c)
                                             
                                             
                                                az 1305/2013/EU rendelet 58a. cikkében említett kiegészítő források esetében:
                                                
                                                            i.
                                                         
                                                         
                                                            az éves hozzájárulás;
                                                         
                                                      
                                                            ii.
                                                         
                                                         
                                                            a teljes hozzájárulás és a hozzájárulás mértéke.”
                                                         
                                                      
                                          
                              
                  
      
      
         
            II. MELLÉKLET
            A 808/2014/EU végrehajtási rendelet VII. mellékletének 1. b) pontja a következőképpen módosul:
            
                        1.
                     
                     
                        Az első albekezdés helyébe a következő szöveg lép:
                        „A vidékfejlesztési program közös és egyedi mutatókkal mért végrehajtásáról szóló információk, ideértve az egyes kiemelt területekre meghatározott célok tekintetében elért haladást; valamint információk a megvalósult eredményekről a mutatókat tartalmazó tervben előre jelzett eredményekkel való összevetésben. Az eredményességmérési keretben (F. táblázat) meghatározott részcélok és célok teljesítése a 2017. évben benyújtandó éves végrehajtási jelentéssel kezdődően. Az intézkedésenkénti és kiemelt területenkénti bontásban megadott, pénzügyi kötelezettségvállalásokra vonatkozó adatok, melyek kiegészítő információkkal szolgálnak a vidékfejlesztési program végrehajtásának állásáról; várható előrehaladás az egyes célok felé.”;
                     
                  
                        2.
                     
                     
                        a második albekezdés első franciabekezdése helyébe a következő szöveg lép:
                        
                                    „–
                                 
                                 
                                    A. táblázat: Kötelezettségvállalásba vett kiadások intézkedésenként és kiemelt területenként, külön feltüntetve ezeket az információkat az 1305/2013/EU rendelet 58a. cikkében említett kiegészítő források tekintetében”.